**Organi përfaqësues i bashkisë-Këshilli i Bashkisë**

**Këshilli Bashkiak**

Këshilli bashkiak zgjidhet për një periudhë katër vjeçare. Keshilli bashkiak zhvillon mbledhjen e tij te pare jo me vone se 20 dite nga data e shpalljes se rezultatit nga organi kompetent, i percaktuar ne Kodin Zgjedhor.

Mbledhja e parë e këshillit thirret nga sekretari i këshillit bashkiak. Ne mungese te tij, nismen per thirrjen e mbledhjes se pare e merr prefekti.

Në mbledhjen e parë të këshillit bashkiak :

* Zgjidhet komisioni i mandateve;
* Miratohen mandatet e anëtarëve të këshillit;
* Këshilltarët bëjnë kete betim:

*“Betohem në nderin tim se do të kryej me ndërgjegje detyrën e anëtarit të këshillit bashkiak dhe do t’i bindem Kushtetutes dhe ligjeve. Betohem se në të gjithë veprimatrinë time do të udhëhiqem nga interesat e shtetasve të Bashkisë Shkodër dhe do të punoj me ndershmëri e përkushtim për zhvillimin dhe rritjen e mirëqenies së tyre”.*

* Zgjidhen kryetari dhe zevendeskryetaret e keshillit;
* Zgjidhen anëtarët që do të përfaqësojnë këshillin bashkiak në këshillin e qarkut dhe pajisen me mandatin e përfaqësimit.

Mbledhjet e këshillit janë të hapura për publikun. Çdo shtetas lejohet të ndjekë mbledhjet e këshillit, sipas mënyrës së përcaktuar në rregulloren e këshillit. Njoftimi per mbledhjen e keshillit behet publik ne vende te caktuara per kete qellim brenda territorit te njesise vendore dhe permban daten, vendin, oren dhe rendin e dites se mbledhjes.

Me kerkesen e kryetarit te bashkise ose te nje te pestes se anetareve te keshillit bashkiak, mbledhjet e keshillit mund te behen te mbyllura, kur per kete kane votuar jo me pak se tre te pestat e gjithe anetareve te tij.

**Detyrat dhe kompetencat e këshillit bashkiak** ;

Këshilli bashkiak ka këto detyra dhe kompetenca:

    \* Miraton statutin e bashkisë, si dhe rregulloren e brendshme të funksionimit të vet.
    \* Zgjedh dhe shkarkon kryetarin dhe zëvendëskryetarin e këshillit.
    \* Emëron dhe shkarkon sekretarin e këshillit bashkiak.
    \* Miraton strukturën organizative dhe rregulloret bazë të administratës së bashkisë, të njësive e institucioneve buxhetore në varësi të bashkisë, si dhe numrin e personelit të tyre, kërkesat për kualifikimin, pagat dhe mënyrat e shpërblimit të punonjësve dhe të personave të tjerë të zgjedhur ose të emëruar në përputhje me legjislacionin në fuqi.
    \* Miraton aktet e themelimit të ndërmarrjeve, shoqërive tregtare, si dhe të personave të tjerë juridikë që krijon vetë ose është bashkëthemelues.
    \* Miraton buxhetin dhe ndryshimet e tij.
    \* Miraton tjetërsimin ose dhënien në përdorim të pronave të tretëve.
    \* Organizon dhe mbikëqyr kontrollin e brendshëm të bashkisë.
    \* Vendos për taksat e tarifat vendore, si dhe nivelin e tyre.
    \* Vendos për marrjen e kredive dhe shlyerjen e detyrimeve ndaj të tretëve.
    \* Vendos për krijimin e institucioneve të përbashkëta me njësi të tjera të qeverisjes vendore, përfshi subjektin e kompetencave të përbashkëta ose me persona të tretë.
    \* Vendos për fillimin e procedurave gjyqësore për çështje të kompetencës së vet.
    \* Zgjedh përfaqësuesit e këshillit bashkiak në këshillin e qarkut.
    \* Vendos për dhënien ose heqjen e mandatit të këshilltarit.
    \* Miraton norma, standarde e kritere për rregullimin dhe disiplinimin e funksioneve që i janë dhënë atij me ligj, si dhe për mbrojtjen dhe garantimin e interesit publik.
    \* Vendos për simbolet e  bashkisë.
    \* Vendos për emërtimin e rrugëve, të shesheve, të territoreve, të institucioneve dhe të objekteve në juridiksionin e bashkisë.
    \* Jep tituj nderi dhe stimuj.
    \* Vendos për rregullat, procedurat dhe mënyrat e realizimit të funksioneve të deleguara, në bazë dhe për zbatim të ligjit me të cilin bëhet ky delegim te bashkia.

[back](http://www.bashkiakorce.gov.al/site/article.php?aid=92&cid=36)